section_heading: Novi vijek
paragraph_text: U to vrijeme Lovran je bio i luka iz koje su kretali hodočasnici na hodočašće u marijansko svetište Loreto u srednjoj Italiji. Tako i carski savjetnik Sigismund Herberstein (1486. – 1566.) u svom životopisu opisujući hodočašće kaže: "... u Lovranu su sjeli na brod i uputili se u Jakin, za obaviti to hodočašće, i na isti se način od Ancone do Lovrana vratili natrag...".